**ELŐTERJESZTÉS**

Bátaapáti Község Önkormányzata Képviselő – testületének

2023. július 20-án tartandó

rendes/rendkívüli testületi ülésére

3. napirendi ponthoz

|  |  |
| --- | --- |
| Tárgy: | 2024. évi Gördülő Fejlesztési Terv jóváhagyása |
| Előterjesztő: | Tornóczky Gábor alpolgármester |
| Előterjesztést készítette: | Farkasné Szentpál Melinda igazgatási főelőadó |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Tornóczky Gábor alpolgármester |

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény (továbbiakban: Vksztv.) 11. §-a alapján a víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – víziközmű-rendszerenként tizenöt éves időtávra gördülő fejlesztési tervet kell készíteni.

A gördülő fejlesztési terv felújítási és pótlási, valamint beruházási tervrészletből áll. A felújítási és pótlási tervrészt a víziközmű-szolgáltató, a beruházási tervrészt az ellátásért felelős készíti el.

A Vkszt. 11 § (2) bekezdése előírja, hogy minden év szeptember 30-ig a fejlesztési tervet aktualizálni szükséges, és be kell nyújtani a Gördülő Fejlesztési Tervet a Magyar Energetikai és Közmű-szabályozási Hivatalhoz (továbbiakban: Hivatal) jóváhagyásra.

A Vksztv. 11. § (4) bekezdése szerint az az ellátásért felelős vagy víziközmű-szolgáltató, aki nem minősül az adott víziközmű-rendszerre vonatkozó felújítási és pótlási tervrész, vagy beruházási tervrész tekintetében benyújtásra kötelezettnek, annak tartalmára nézve véleményezési joggal rendelkezik.

A Hivatal a Gördülő Fejlesztési Tervet hatósági határozattal hagyja jóvá.

A Hivatal a jóváhagyott beruházási tervrészben, valamint a felújítási és pótlási tervrészben foglaltak végrehajtását folyamatosan ellenőrzi, valamint az elvégzett fejlesztések értékarányosságát is jogosult ellenőrizni. Az elvégzett beruházások, felújítások és pótlások megvalósítását, műszaki, gazdasági és jogi eseményeit, adatait dokumentálni szükséges.

Fentiekre tekintettel az E.R.Ö.V. Víziközmű Zrt. elkészítette Bátaapáti Község Gördülő Fejlesztési Tervét, melyet az 1. számú határozati javaslat tartalmaz.

Egyben Bátaszék Város Önkormányzata is megküldte az E.R.Ö.V. Víziközmű Zrt. által elkészített szennyvíz víziközmű- rendszerre vonatkozó gördülő fejlesztési tervét jóváhagyásra, melyet a 2. számú határozati javaslat tartalmaz.

Kérem a Tisztelt Képviselő-testületet, hogy a Bátaapáti Község víziközmű-rendszer és szennyvíz –víziközmű rendszer kapcsán a 2024. év vonatkozásában elkészített beruházási, felújítási és pótlási tervrészt hagyja jóvá.

1. **Határozati javaslat**

Bátaapáti Község Önkormányzat Képviselő-testülete úgy határozott, hogy

1. A Bátaapáti víziközmű–rendszere vonatkozásában, az E.R.Ö.V. Víziközmű Zrt-vel, mint szolgáltatóval egyeztetett a 2024. évre vonatkozó beruházási, felújítási és pótlási tervet az alábbiak szerint jóváhagyja:

Víziközmű rendszer Hivatal által generált azonosítója:

**11-20701-1-002-00-02**

Víziközmű-rendszer szolgátatói azonosítója:

**DTKSZ-M-IV**

Víziközmű-rendszerrel érintett települések

**Mórágy, Bátaapáti**

Felújítások, pótlások:

|  |  |
| --- | --- |
| Rendkívüli helyzetből adódó azonnali feladatokra | 28 765 Ft |
| 1. számú kútakna födém és falazat felújítása
 | 163 001 Ft |
| **Összesen:** | **191 766 Ft** |

Beruházások: **Beruházás nincs tervezve**

Maradvány és görgetett összegek:

|  |  |
| --- | --- |
| Előző évről áthozott | 0 Ft |
| Tárgyévi összeg | 0 Ft |
| Összes tovább görgetett a következő tárgyévre: | **0 Ft** |

**Felújítások, pótlások, beruházások mindösszesen: 191.766 Ft**

1. 2024. évre elfogadott tervek szerinti munkálatok költségét az Ellátásért Felelősök Képviselője a bértelti-üzemeltetési szerződésben meghatározott használati díj terhére biztosítja.

Határidő: 2023. augusztus 31.

Felelős: Tornóczky Gábor alpolgármester

1. **Határozati javaslat**

Bátaapáti Község Önkormányzat Képviselő-testülete úgy határozott, mint a szennyvíz víziközmű–rendszerrel érintett település, hogy az E.R.Ö.V. Víziközmű Zrt.-vel, mint szolgáltatóval egyeztetett a 2024. évre vonatkozó beruházási, felújítási és pótlási tervet az alábbiak szerint jóváhagyja:

Víziközmű rendszer Hivatal által generált azonosítója:

**21-08864-1-005-00-00**

Víziközmű-rendszer szolgáltatói azonosítója:

**DTKSZ-B-SZV**

Víziközmű- rendszerrel érintett települések:

Alsónána, Báta, Bátaapáti, Bátaszék, Mórágy

Felújítások, pótlások:

|  |  |
| --- | --- |
| Rendkívüli helyzetből adódó azonnali feladatokra | **280 318** Ft |
| Alsónána Szennyvíz átemelő szivattyúk felújítása | 87 206 Ft |
| Mórágy Szennyvíz átemelő szivattyúk felújítása  |  83 517 Ft |
| Bátaapáti Szennyvíz átemelő szivattyúk felújítása  | 78 277 Ft |
| Báta Szennyvíz átemelő szivattyúk felújítása  | 160 678 Ft |
| Felújítás pótlás összesen: | **689 996 Ft** |

Beruházások**: Beruházás**

|  |  |
| --- | --- |
| Bátaszék szivattyú beszerzés | 1 178 789 Ft |
| Beruházás összesen: | **1 178 789** Ft |

Maradvány és görgetett összegek:

|  |  |
| --- | --- |
| Előző évről áthozott | 0 Ft |
| Tárgyévi összeg | 0 Ft |
| Összes tovább görgetett a következő tárgyévre: |  **0 Ft** |

**Felújítások, pótlások, beruházások mindösszesen: 1 868 785 Ft**

2024. évre elfogadott tervek szerinti munkálatok költségét az Ellátásért Felelősök Képviselője a Bérleti-üzemeltetési szerződésben meghatározott használati díj terhére biztosítja.

Határidő: 2023. augusztus 31.

Felelős: Tornóczky Gábor alpolgármester

Bátaapáti, 2023. július 18.

 Tornóczky Gábor sk.

 alpolgármester